

**Κως, 14 Μαρτίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΓΙΩΡΓΟΣ ΚΥΡΙΤΣΗΣ : “Το Λιμενικό Ταμείο αρχίζει άμεσα το έργο προσωρινής και αισθητικής αποκατάστασης της χερσαίας ζώνης του λιμανιού στην Ακτή Κουντουριώτη.”

Ο Δήμαρχος Κω κ. Γιώργος Κυρίτσης, έκανε την ακόλουθη δήλωση:

“Μετά την έγκριση που πήραμε από τη Γενική Γραμματεία Λιμένων, προχωράμε στο επόμενο βήμα.

Το Λιμενικό Ταμείο θα ξεκινήσει άμεσα το έργο εγκατάστασης ξύλινου δαπέδου στα πλαίσια της προσωρινής και αισθητικού χαρακτήρα αποκατάστασης της χερσαίας ζώνης του λιμανιού στην Ακτή Κουντουριώτη, με δικούς του πόρους και με βάση τη μελέτη που είχαμε υποβάλλει.

Θέλω να ευχαριστήσω τον Γενικό Γραμματέα Λιμένων, Λιμενικής Πολιτικής και Ναυτιλιακών Επενδύσεων κ. Χρήστο Λαμπρίδη, με τον οποίο έχουμε πολύ καλή συνεργασία και είναι από τους ανθρώπους που έχουν ανοιχτούς ορίζοντες σκέψεις αλλά και διάθεση ειλικρινούς συνεργασίας.

Μέχρι το Πάσχα το έργο θα έχει ολοκληρωθεί, η εικόνα στην παραλιακή ζώνη θα είναι διαφορετική.

Αν είχε διαχωριστεί το έργο αποκατάστασης της χερσαίας ζώνης από τις λιμενικές εγκαταστάσεις και είχε ανατεθεί η ευθύνη του στο Δήμο Κω και στο Λιμενικό Ταμείο, όπως είχα προτείνει από την αρχή, διαβλέποντας τις καθυστερήσεις, σήμερα θα είχαμε τελειώσει και η εικόνα της παραλίας θα ήταν διαφορετική.

Και όλοι γνωρίζουν ότι αυτή είναι η αλήθεια. Άλλωστε ο Δήμος απέδειξε τι μπορεί να κάνει με την ανακατασκευή των τριών σχολείων που ανέλαβε.”

**Γραφείο Τύπου Δήμου Κω**